Nesuprantu. Kodėl Brigsas pasirinko mus, kad išnarpliotume paslaptį?
Koks skirtumas? Mums tai - didžiulė garbė.
DETEKTYVAI
Kokia garbė? Surasti neišspausdintą rankraštį,
atiduoti jį leidėjui ir pasakyti: „Ei, išspausdinkite jį“?
Sutinku su Rubenu. Nežinau, ką mums toliau daryti.
Ir išvis kodėl turėtume tai daryti?
Negaliu patikėti, kad taip sakau, bet man ši paslaptis jau pabodo.
Negalime taip imti ir pasiduoti. Vaiduokliui reikia mūsų pagalbos.
O jei nepadėsime? Amžinai mums vaidensis?
Nenoriu kaskart eidamas pro lentą žiūrėti, ar joje nėra jo žinučių.
Liaukitės. Jau tiek daug išsiaiškinome. Negalime nuleisti rankų.
Kažkas ruošiasi karnavalui?
Tik ne dar vienas personažas iš senos knygos.
Negalėtų būti kas nors iš komiksų?
Ponia?
KELIONĖ Į MĖNULĮ
MOKSLAS
Sveiki, vaikai.
Prašau man atleisti, taip įsijaučiau į knygą.
Nuostabi fantastikos knyga. Autoriaus vaizduotė - labai laki.
Fantastikos?
Spėju, ji iš tų laikų, kai dar nebuvo raketų.
Nesakyčiau, kad tai - fantastika.
Galėčiau paklausti jūsų vardo?
Medicinos mokslų daktarė Džoana Vatson. Malonu susipažinti.
Mokslų daktarė iš 19-ojo amžiaus. Labai įdomu.
Nežinojau, kad tuo metu buvo mokslo daktarių.
Minutėlę. Jūs - dr. Vatson?
Taip. Dauguma žmonių mane vadina būtent taip.
Jei man atleistumėte, priėjau labai įdomią vietą.
Jie ruošiasi skristi į Mėnulį. Kokia nesąmonė.
Maniau, kad dr. Vatsonas buvo vyras.
Žinai, kas ji tokia?
Nežinau, kas ji tokia, bet dr. Vatsonas yra Šerloko Holmso draugas.
Detektyvo Šerloko Holmso?
Taip. Garsiojo detektyvo iš Artūro Konano Doilio knygų.
Elementaru, mielas Vatsonai.
Bet Vatsonas yra vyras. Tai negali būti ji.
Yra tik vienas būdas išsiaiškinti.
Nenorėčiau jums trukdyti, daktare, bet ar jūs pažįstate Šerloką Holmsą?
Mano draugės šlovė nesiliauja manęs stebinti.
Net dabar keisčiausi pasakojimai apie Šerlės gyvenimą sklinda po pasaulį.
Šerlės?
Jai nepatinka, kai į ją kreipiasi „Šerloke“.
Jai?
Regis, mano jaunieji draugai, jūs negirdėjote, kad ji yra mirusi.
Šerlokas Holmsas mirė?
Maždaug prieš trejus metus.
Baisi tragedija.
Kiekvieną dieną ilgiuosi savo draugės.
Ką visa tai reiškia?
Garsiausias detektyvas, kuris galėjo padėti mums viską išsiaiškinti, - miręs?
Tikiuosi, jums patiks.
Dar niekad nesu viręs arbatos.
„Earl Grey“ su citrinos griežinėliu. Tobula.
Taigi, kaip jau sakiau,
Šerlė turėjo ne tik gerbėjų, bet ir nemažai priešų.
Aršiausia jų buvo Moriartė.
Šerlė buvo ne kartą uždariusi ją už grotų, ir Moriartė prisiekė jai atkeršyti.
Taigi, jų abiejų nebėra gyvųjų tarpe.
Gaila.
O ką jūs darėte?
Visą šį laiką sielvartavau dėl savo brangios draugės netekties.
Todėl nusprendžiau pakeliauti, pamatyti kažką naujo.
Bet, vaje, kaip per trejus metus pasikeitė pasaulis.
Knygose...
Norėjau paklausti, ar jūs padėjote Šerlokei narplioti bylas?
Kartais aš jai padėdavau, bet ji buvo už mane protingesnė.
Mums pagalba irgi būtų ne pro šalį.
Aš nesu Šerlė Holms, bet būdama šalia jos kai ko išmokau.
Jau vėlu. Paruošiu jums kambarį apačioje.
Dėkoju.
Mano tėvas kreipėsi dėl žalos atlyginimo, tačiau atsakymo taip ir nesulaukė.
Knygynas buvo nusiaubtas, dabar mes jį remontuojame,
tačiau visi darbai sustojo, nes jūsų bendrovė
nesumokėjo mums už draudimą.
Ne. Nebus gerai, jei jūs išsiaiškinsite ir perskambinsite.
Gerai. Palauksiu.
- Ant ko taip pyksti? - Ant draudimo bendrovės.
Jie vėl man liepė palaukti. Jie delsia su pinigais.
Jie sako, kad aiškinasi, bet, patikėk,
kažkas įvėlė klaidą, ir dabar...
Padėk ragelį.
Ką? Ne. Kalbėjausi su jais visą valandą. Pagaliau išsireikalavau vadybininko.
Žinau, kodėl jie nemoka žalos atlyginimo.
Nes aš nesumokėjau įmokos.
Kaip tai?
Praleidau porą mokėjimų. Norėjau tau pasakyti.
Tėti.
Anksčiau tuo rūpinosi tavo mama.
Kas atsitiko?
Nieko, išskyrus tai, kad neturime pinigų remontui.
Atleisk man, Eime.
Nieko tokio.
Ką nors sugalvosime.
Paskambinsiu dar kartą draudimo bendrovei.
Žmogui, su kuriuo taip nemandagiai kalbėjai?
Taip. Pradėsiu nuo atsiprašymo.
Prisijungus Loganui, išleistuvių albumo komitete atsirado daugiau žmonių.
Labai gerai.
Tu viską žinai apie mokyklos reikalus.
Taip.
Kaip manai, kokie mano šansai laimėti mokinių tarybos prezidento rinkimus?
Tikrai nori žinoti?
Nelabai kokie.
Labai tiesus atsakymas.
Klausyk, esi labai šauni, bet tavo antisportinė pozicija ne visiems patinka.
„Antisportinė“?
Nuo tavęs atsiribojo krepšinio komanda, beisbolo komanda,
futbolo komanda ir net mergaičių tinklinio komanda.
Jie mane ne taip suprato.
Gerai, tai ką man daryti?
Nežinau, bet laiko turi nedaug.
Rinkimai - po kelių dienų.
Tu nemoki saldžialiežuvauti, tiesa?
Sakau taip, kaip yra. Abejoju, ar tu laimėsi. Nepyk.
Aš čia pagalvojau apie dr. Vatson.
Manau, ji - iš adaptuoto apsakymo.
Manai, kad kažkoks rašytojas pakeitė originalią istoriją apie Šerloką Holmsą
- ir pavertė Vatsoną moterim? - Visai gali būti.
Taip, bet kažkaip keista, kad VR atsiųstų tikrą detektyvą,
kuris padėtų išsiaiškinti paslaptį.
Galbūt tam yra priežastis.
Ji - naujokė. Kartu lankome literatūros pamokas.
Elė sakė, kad ją išvarė iš ankstesnės mokyklos
už kažkokius labai blogus darbus.
Paskalos. Manau, kad ji - visai normali.
Labas.
O gal ir ne.
Atsiverskite 124-ą puslapį.
Dar neturi vadovėlio, Sloun?
Dona, gali jai paskolinti?
Labas. Aš - Dona.
Dona, Sloun yra naujokė. Prašau tavęs ją pašefuoti.
Tavo draugai - viršuje.
Žinau. Gavome užduotį apie... banginių biologiją.
Banginių biologija? Vidurinėje mokykloje?
Iš ko juokiesi?
- Žiūrėk. - Čia - tu?
Taip. Mes su Gregu.
Po klasės susitikimo.
P. Sondersas turėjo gražius plaukus.
Taip. Labai gražius.
Laimėjau lažybas. Jis buvo pamiršęs, kad per Heloviną buvo dešrainiu.
Tai jūs ir toliau bendraujate?
Persimetame žinutėmis.
Atrodytų, kad jis tau patinka.
Mes jau kalbėjome apie tai. Jis - tavo mokytojas.
Negaliu susitikinėti su juo. Tai būtų nepatogu.
Nežinau. Man jis patinka.
Tu neprieštarautum?
Jeigu neversi manęs su juo bendrauti.
Sveiki.
Regis, mano mama ims susitikinėti su p. Sondersu.
Tikrai? Puiku.
Taip, man jis patinka.
Gal baikime kalbas apie p. Sondersą?
Turime ir svarbesnių reikalų. Pavyzdžiui, aptarti paslaptį.
Gerai. Taigi, ką žinome?
Gerai. Mes išsiaiškinome, kad Šerlė ir Džoana
yra iš adaptuoto originalaus apsakymo apie Šerloką Holmsą.
Štai čia - apsakymų rinkinys.
Jis vadinasi „Didžiosios Šerloko paslaptys.
Šerlės ir Vatson nuotykiai“.
Jos yra iš apsakymo „Tuščias namas“.
Tuščia.
- Iš kur ją gavai? - Radau knygyne, kuriame nesivaidena.
Atkreipkite dėmesį.
Pabaigoje Šerlokė ir Moriartė įkrenta į krioklį,
ir visi galvoja, kad jos žuvo.
Tačiau paaiškėja, kad Šerlė tik apsimeta mirusia.
Pala, Šerlokė liko gyva?
Ji ieško tokio Morano - vieno iš Moriartės pakalikų.
Knygoje ji apsimeta daržovių pardavėja,
ir net Vatson nežino, kad ji yra gyva.
Apsakyme parašyta, kaip rasti Šerlokę... atsiprašau, Šerlę?
Ji specialiai parduoda Vatson sugedusių vaisių.
Kai Vatson ateina pas ją norėdama grąžint vaisius, ji papasakoja visą tiesą.
Geras.
Tai mums reikėtų eiti į ūkininkų turgų?
Rytoj po pamokų?
Labai gerai. Man kaip tik baigėsi slyvos.
Kuo čia dėtos tavo slyvos?
Žinojau, kad VR mūsų nenuvils.
Negaliu patikėti, kad p. Mendoza paprašė manęs pašefuoti Sloun.
Šiandien valgysiu su ja priešpiečius, bet niekaip nesuprantu jos elgesio.
Būk atsargi. Žiūrėk, kad ji tavęs nesuvalgytų.
Ką ji galvoja apie mokinių tarybos rinkimus?
- Gal ji balsuotų už mane? - Kažin.
Vakar perskaičiau tą apsakymą.
Didžiulė įtampa, be to, įdomu, kad pagrindiniai veikėjai - moterys.
Būdama feministe manau, jog šaunu, kad istoriniai veikėjai virsta moterimis.
Labai gerai, Dona, bet pagrindinis klausimas - kur Šerlokė?
Nesuprantu, kas čia buvo.
O aš suprantu. Pamenate, kaip vaiduoklis rašytojas rašė ant sulčių?
Palaukite. Nevalykite.
Mes čia...
Nieko nesugalvoju.
Ačiū.
Visiems pasitaiko. Ypač - vaikams.
Jūs - naujokė?
Taip, matome jus pirmą kartą.
Bet...
Manau, mes žinome, kas jūs tokia.
Jūs esate Šerlokė Holms arba kitaip - Šerlė.
Jūs apsimetėte mirusia.
Iš kur jūs tai žinote?
Mes esame...
Jūsų sąjungininkai.
Jūsų draugė Vatson labai apsidžiaugs jus pamačiusi.
Mano miela Vatson.
Labai noriu ją pamatyti,
tik bijau, kad ji ant manęs supyks už tai, kad taip ilgai buvau dingusi.
Manau, ji viską supras.
Nieko nesuprantu.
Tu - gyva?
Vatson!
Nesijaudinkite. Viskas bus gerai. Ji paprasčiausiai labai jautri.
Taigi, kur aš baigiau? Taip.
Niekaip negaliu suprasti, kaip atsidūriau čia.
Vieną akimirką pardavinėju daržoves Londone.
Ir staiga atsiduriu jūsų keistame pasaulyje.
Mes jums galime viską paaiškinti, bet jūs nė už ką nepatikėsite.
Ne, nieko nesakykite. Taip neįdomu.
Aš įminsiu šią paslaptį pati.
Tai - ne sapnas.
Tu iš tikrųjų gyva.
Gyva, mano miela Vatson. Atleisk, kad buvau dingusi,
bet mano priešai neturėjo žinoti, kad esu gyva.
Bet manimi tu galėjai pasitikėti.
Žinoma, kad galėjau,
bet nenorėjau palikti jokių pėdsakų, kol neturėjau plano.
Man taip gera vėl tave matyti.
Ką gi, gerai. Šito jau per daug.
Pažiūrėkime į užuominas, kurias surinko vaikai.
Jie bando išnarplioti labai mįslingą paslaptį.
Taigi, yra vaiduoklis, kuris siuntinėja mums žinutes.
Iš pradžių galvojome, kad tai daro mano močiutė.
Bet dabar žinome, kad jas siuntinėja paslaptingas rašytojas Meisonas Brigsas.
Manome, kad jis turi neišleistą rankraštį,
ir nori, kad mes jį surastume ir atiduotume į leidyklą.
Bet mes nežinome, nuo ko pradėti. Be to, jis jau kurį laiką nesiunčia užuominų.
Labai įdomu. Noriu viską žinoti.
Taigi, kažkoks vyras davė tavo močiutei šią knygą su čekiu viduje?
Taip, ir esame įsitikinę,
kad mano močiutė yra kažkaip su tuo susijusi.
Tik nežinome, kaip.
Ir nepamirškime laiško.
Vaiduoklis atvedė mus prie šio laiško.
Jis yra nuo „S“, bet mes nežinome, kas jis.
Dabar reikia viską sužinoti apie tą Meisoną Brigsą.
PAGARBIAI, S
Tučtuojau einu į teismo rūmus ir viską apie jį sužinosiu.
Jūs negalite eiti.
Mes eisime. Nagi, eime.
Jūs nerasite jokios informacijos apie Meisoną Brigsą.
Kodėl?
Elementaru, mielas Kertisai. Bet jeigu viską jums išklosiu,
tai nepadės jums tapti gerais detektyvais, tiesa?
Jūs mus pamokysite detektyvo paslapčių? Labai įdomu.
Aš žaviuosi jūsų gebėjimais.
Truputis žinių, ir neliks jokių paslapčių, kurių negalėsite išnarplioti.
O dabar atidžiai pažiūrėkite ir pasakykite, ką čia matote.
Tai - aikštė.
O čia - užkandinė.
O čia?
Tiltas.
Ir?
Ant jo kažkas parašyta.
Kažkokia plieno gamykla.
„Meisono plieno gamykla“.
Meisono? Nieko nesuprantu.
O čia?
Liūto statula.
Čia kažkas parašyta.
„Generolui Džeimsui Brigsui atminti“.
Džeimsui Brigsui?
Jis kaip nors susijęs su Meisonu Brigsu? Taip bent sutapimas.
Jei ką ir išmokau iš brangios Šerlės,
tai - kad gyvenime nebūna sutapimų. Tik užuominos.
Užrašas ant tilto „Meisono plieno gamykla“ ir statula Džeimsui Brigsui atminti
nėra sutapimas?
Pala. Regis, supratau.
Meisonas Brigsas yra išgalvotas vardas.
Tu - teisus. Meisonas Brigsas yra pseudonimas.
Gaila, kad veido beveik nesimato.
Panašu, kad jis tyčia slepia savo veidą.
Taigi, Meisonas Brigsas apskritai neegzistuoja?
Kaip mes surasime jo rankraštį?
Nenukabink nosies.
Šios kliūtys yra įdomiausia paslapties dalis.
ŽMOGUS BE KAULŲ
Manau, žinau, kaip galėtume įžiūrėti jo veidą.
Dailės klasės kompiuteryje yra programinė įranga nuotraukoms.
Teisingai. Mes ja naudojamės plakatams kurti ir panašiai.
Manau, galima pašalinti šešėlius.
Lyg ir kažkas aiškėja.
Galiu pasakyt, kad jei panašūs išradimai būtų egzistavę mūsų laikais,
- būtum likusi be darbo, Šerle. - Nesąmonė, Džoana.
Jie tik atimtų iš manęs visą džiaugsmą.
Vaikščioti gatvėmis per lietų. Ieškoti užuominų.
Geri laikai buvo.
Tu nekenti lietaus. Sakai, kad jis nuplauna visus pėdsakus.
Nežinau. Vis viena blogai matosi.
Lyg bandytume žaisti spėlionių iš debesų žaidimą.
Dievinu tą žaidimą.
Nieko nebus.
- Jums nepasisekė. - Faktas kaip blynas, Šerloke.
Labas, Džeikai. Palauk.
Labas, Ševon. Ką tu?
Eisiu tiesiai prie reikalo. Manai, kad esu nusistačiusi prieš sportą?
Labai keistas klausimas. Bet, taip. Dauguma mūsų balsuos už Ašerį.
Galėčiau įkalbėti tave persigalvoti? Ir balsuoti už mane?
Jei atvirai, visi bijo, kad jeigu išrinks tave,
tu padarysi viską, kad krepšinio komanda nebegautų finansavimo.
Kodėl turėčiau tai daryti? Aš abiem rankomis - už sportą.
Netgi galvoju įsirašyti į tinklinio komandą.
Išskaičiavimas. Taip tokį žingsnį vertinčiau ir aš, ir visi sportininkai.
Ševon.
Tikrai nelaimėsiu tų rinkimų.
Nebent per naktį tapčiau sportininke.
Nesistenk būti tuo, kuo nesi.
Tu teisus. Negaliu būti kažkuo kitu.
- Bet galiu kandidatuot su kuo nors kartu. - Gal tu ir teisi.
Gal tu norėtum? Sutiktum kandidatuoti kartu su manim?
Į mokinių tarybą? Gal juokauji?
Panašu, kad juokauju?
Ką aš žinau.
Kertisai, prašau.
Tave visi mėgsta.
Jei kandidatuosime kartu, tikrai laimėsime.
Nepyk, Ševon, bet politika - ne man.
Aš nekenčiu, kai tenka rinktis, kurią šalį palaikyti. Iki.
Manau, kad per žingsnį priartėjau prie paslapties išnarpliojimo.
Puiku, nes aš nieko nesugalvoju.
Kaip suprantu, tik tu ir tavo trys draugai galite matyti mudvi su Vatson.
Šitos paslapties. Aš jums galiu viską paaiškinti.
Ne, nereikia. Nėra bylos, kurios nebūčiau ištyrusi.
Nesuprantu tik vieno dalyko.
Tu nesupranti kelių dalykų, Džoana.
Nesupranti vokiškai ir prancūziškai.
Ne. Aš nesuprantu, kaip tu galėjai taip ilgai maskuotis.
Kažkas tau tikrai turėjo padėti.
Labas, Rubenai.
Sveiki. Mama ruošiasi. Užeikite.
Gerai, ačiū.
Atminkite, jus matau tik aš ir mano draugai.
Būti nematoma detektyve - visai neblogai.
Tu matai viską, o tavęs - niekas.
Nekeisk temos. Tu mane erzini.
- Šerle, aš noriu išsiaiškinti. - Ne dabar, Džoana. Kažkas vyksta.
Jei ką, namų darbus jau esu padaręs.
Atėjau čia ne kaip tavo mokytojas. Bet šaunu.
Gregai. Eime?
Taip.
Iki, Rubenai.
Viso gero, p. Sondersai.
Iki, mielasis. Ate.
- Ate, mama. Myliu tave. - Ir aš.
Ji atrodo labai laiminga.
Būčiau su juo atsargesnė. Jis man nekelia pasitikėjimo.
Ką? Kodėl?
Neklausyk jos, Rubenai.
Ji tai daro tik tam, kad išvengtų pokalbio su manim.
Žmogaus išorė daug ką atskleidžia.
Pradedant batų raišteliais ir baigiant nagų galiukais.
Jei kalbėtume apie tavo mokytoją, ant jo pirštų - nedidelės nudegimų žymės,
o atsisėdo jis taip, lyg jam skaudėtų nugarą.
Aš nieko tokio nepastebėjau.
Na, pats laikas būti pastabesniam.
Mažytės smulkmenos gali daug ką pasakyti.
Na, jam skauda nugarą. Ir ką?
Tik sakau, kad tas vyras turi paslaptį.
Ir ne jis vienas.
Labas, Sloun. Jau turi visus vadovėlius?
Šiandien valgykloje - nemokamas jogurtas.
Aš nevalgau pieniškų produktų.
Supratau.
Tada gerai. Iki.
Nieko nesuprantu. Stengiuosi gražiai su ja elgtis.
Gal mažiau stenkis.
P. Mendoza prašė, kad ją pašefuočiau,
bet kaip galiu tai padaryti, jei ji nė nesikalba su manim?
Išsiaiškinau.
Esu netikra veikėja iš knygos, kurią parašė mažai žinomas rašytojas,
ir mane čia atsiuntė jūsų draugas vaiduoklis.
Neblogai.
Turiu pripažinti, esu truputį nusivylusi, kad esu netikra veikėja.
Jūs mums esate tikrų tikriausia.
- Ačiū. - Ir kaip jūs tai išsiaiškinote?
Visų pirma radau apsakymų apie Šerloką Holmsą,
kuriuos parašė seras Artūras Konanas Doilis, rinkinį.
Man pasirodė keista, kad mudviejų vardai - panašūs.
Tada šovė mintis, kad čia mane atsiuntė jūsų draugas vaiduoklis.
Vadinasi, aš irgi esu veikėja. O knygą radau Ševon kuprinėje.
Neįtikėtina.
Kertisas mus kviečia į dailės klasę.
- Kodėl? - Nežinau, bet paskubėkim.
DAILĖS KLASĖ
Jūsų draugui šovė į galvą nuostabi mintis.
Kokia?
Matote, kad tik pusė jo veido yra šešėlyje?
Kas, jei pabandytume nukopijuoti tą veido pusę ir ją apversti?
Siūlai rekonstruoti jo veidą?
Geniali mintis.
Tos technologijos - fantastika.
Argi ne tu nuolatos kartoji, kaip buvo nuostabu
ieškoti užuominų lietingais vakarais Londone?
Pagaliau normalus veidas.
Veidas, kurį jau esame matę.
Linkiu, kad knygynas neštų žmonėms džiaugsmą.
Pamenate tą žybsniuką?
Tai - tas pats vyras, kuris davė močiutei pinigų knygynui.
Negali būti.
Žmogus, kuris davė tavo močiutei pinigų knygynui, buvo...
Meisonas Brigsas.
Išvertė: Laima Banionienė